**NÁRODNÁ RADA SLOVENSKEJ REPUBLIKY**

**VIII. volebné obdobie**

*Návrh*

**Zákon**

**z ... 2021,**

**ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení zákona č. 122/2015 Z. z., zákona č. 125/2016 Z. z. a nálezu Ústavného súdu Slovenskej republiky č. 33/2019 Z. z. sa mení a dopĺňa takto:

1. § 4 a 5 vrátane nadpisov znejú:

**§ 4**

**Podmienky prevodu a predkupné právo k poľnohospodárskemu pozemku**

1. Ak sa prevádza poľnohospodársky pozemok, predkupné právo majú v tomto poradí:

a) štát prostredníctvom Slovenského pozemkového fondu,

b) právnická osoba so 100 % majetkovou účasťou štátu,

c) obec,

d) vyšší územný celok,

e) miestny poľnohospodár, ktorým sa na účely tohto zákona rozumie samostatne hospodáriaci roľník9) alebo právnická osoba uvedené v § 5 ods. 1, vykonávajúci v obci, v ktorej sa prevádzaný pozemok nachádza poľnohospodársku výrobu najmenej tri roky.

1. Predkupné právo podľa odseku 1 písm. a) až d) uplatní

a) štát, ak je to potrebné na účel

* 1. dosiahnutia účelov podľa osobitného predpisu,10),
	2. poskytnutia pozemkov ako náhrad podľa osobitného predpisu,11)
	3. na ktorý možno pozemok vyvlastniť,12)
	4. zriadenia priemyselného parku podľa osobitného predpisu,13)
	5. usporiadania vlastníctva k pozemkom zastavaným stavbami vybudovanými vo verejnom záujme alebo zabezpečenia nevyhnutného prístupu k nim, alebo
	6. usporiadania vlastníctva k pozemkom vo vojenských obvodoch a na územiach slúžiacich obrane štátu,

b) právnická osoba so 100 % majetkovou účasťou štátu, ak je nadobudnutie poľnohospodárskeho pozemku nevyhnutné na zabezpečenie prípravy územia na realizáciu stavby, ktorej uskutočnenie je vo verejnom záujme,14)

c) obec, ak je nadobudnutie poľnohospodárskeho pozemku potrebné na účely

1. usporiadania vlastníctva pozemkov, na ktorých sa nachádzajú spoločné zariadenia alebo osídlenie alebo jeho časť,15)
2. uskutočnenia stavieb vo verejnom záujme alebo
3. usporiadania vlastníctva k pozemkom zastavaným stavbami vo vlastníctve obce alebo zabezpečenia nevyhnutného prístupu k nim,

d) vyšší územný celok, ak je nadobudnutie poľnohospodárskeho pozemku potrebné na účely

1. stavieb vo verejnom záujme alebo
2. usporiadania vlastníctva k pozemkom zastavaným stavbami vo vlastníctve vyššieho územného celku alebo zabezpečenia nevyhnutného prístupu k nim.
3. Predkupné práva podľa odseku 1 majú prednosť pred zmluvným predkupným právom. Predkupné práva podľa odseku 1 vznikajú zverejnením ponuky podľa odseku 4 a zanikajú 30 dní od dátumu zverejnenia ponuky podľa odseku 4.
4. Vlastník poľnohospodárskeho pozemku okrem vlastníkov uvedených v odseku 1 písm. a) až d) je povinný zverejniť ponuku na prevod poľnohospodárskeho pozemku, ak nejde o prevod pozemkov uvedených v odseku 8, na 30 dní v Registri zverejňovania ponúk prevodu vlastníctva poľnohospodárskeho pozemku (ďalej len „register“) na webovom sídle Ministerstva pôdohospodárstva a rozvoja vidieka Slovenskej republiky (ďalej len „ministerstvo“); toto zverejnenie sa považuje za ponuku na prevod na účely predkupných práv podľa odseku 1.
5. Zverejnenie ponuky na prevod poľnohospodárskeho pozemku podľa odseku 4 obsahuje tieto údaje:

a) identifikačné údaje vlastníka

1. meno, priezvisko a adresu trvalého pobytu, ak ide o fyzickú osobu,
2. názov, sídlo a identifikačné číslo organizácie, ak ide o právnickú osobu, alebo meno, priezvisko, obchodné meno, miesto podnikania a identifikačné číslo organizácie, ak ide o fyzickú osobu – podnikateľa,

b) údaje o poľnohospodárskom pozemku podľa údajov z katastra nehnuteľností,

c) cenu požadovanú vlastníkom za m2 poľnohospodárskeho pozemku alebo celkovú požadovanú cenu poľnohospodárskeho pozemku,

d) adresu na uplatnenie predkupného práva podľa odseku 1.

1. Ak sa predkupné práva podľa odseku 1 neuplatnia alebo nedôjde k dohode o predkupnom práve, vlastník poľnohospodárskeho pozemku môže poľnohospodársky pozemok previesť na inú osobu len za cenu rovnakú alebo vyššiu ako cena podľa odseku 5 písm. c). Ak k prevodu poľnohospodárskeho pozemku nedôjde do šiestich mesiacov od zániku predkupných práv podľa odseku 1, na ďalší prevod poľnohospodárskeho pozemku sa vzťahujú odseky 1 až 5.
2. Okresný úrad bezodkladne vydá na základe žiadosti osoby uvedenej v odseku 1 potvrdenie o zverejnení ponuky na prevod poľnohospodárskeho pozemku podľa odseku 4, v ktorom uvedie údaje podľa odseku 5 písm. a) a b) a dobu zverejnenia ponuky podľa odseku 4. Na vydanie potvrdenia sa nevzťahuje správny poriadok.16)
3. Predkupné práva podľa odseku 1 písm. b) až e) a postup podľa odsekov 2 až 7 sa nevzťahuje na
4. prevod spoluvlastníckeho podielu medzi spoluvlastníkmi,17)
5. prevod blízkej osobe podľa § 116 Občianskeho zákonníka, alebo osobe podľa § 117 Občianskeho zákonníka.
6. Predkupným právom podľa odseku 1 a postupom podľa odsekov 2 až 7 nie je dotknuté predkupné právo štátu a postup pri jeho uplatňovaní podľa osobitných predpisov.18)

**§ 5**

**Obmedzenie výmery poľnohospodárskych pozemkov nadobúdaných do vlastníctva určených osôb**

(1) Poľnohospodárske pozemky na území Slovenskej republiky môže nadobúdať do vlastníctva len fyzická osoba, samostatne hospodáriaci roľník,9) spoločnosť s ručením obmedzeným, ktorej spoločníkmi sú len fyzické osoby, alebo družstvo, ktorého členmi sú len fyzické osoby.

(2) Fyzická osoba nemôže nadobúdať poľnohospodársky pozemok, ak celková výmera poľnohospodárskych pozemkov v Slovenskej republike v jej vlastníctve presiahne 100 ha. Samostatne hospodáriaci roľník nemôže nadobudnúť poľnohospodársky pozemok, ak celková výmera poľnohospodárskych pozemkov v Slovenskej republike v jeho vlastníctve presiahne 300 ha. Právnická osoba nemôže nadobudnúť poľnohospodársky pozemok, ak celková výmera poľnohospodárskych pozemkov v Slovenskej republike v jej vlastníctve, vo vlastníctve právnických osôb, ktoré sú jej ovládajúcou alebo ovládanou osobou, alebo vo vlastníctve právnických osôb, s ktorými má konečného užívateľa výhod19), presiahne 1200 ha.

(3) Obmedzenia podľa odsekov 1 a 2 sa nevzťahujú na nadobúdanie vlastníctva poľnohospodárskeho pozemku

a) dedením,

b) na základe predkupných práv podľa § 4 ods. 1.

(4) Ak fyzická osoba, samostatne hospodáriaci roľník9) alebo právnická osoba nadobudne poľnohospodársky pozemok v rozpore s podmienkami ustanovenými v odsekoch 1 a 2, právny úkon, ktorým sa vlastníctvo poľnohospodárskeho pozemku nadobudlo, je neplatný.“

*Poznámky pod čiarou k odkazom 9 až 19 znejú:*

*9) § 12a zákona č. 105/1990 Zb. o súkromnom podnikaní občanov v znení zákona č. 219/1991 Zb.“.*

*10) § 19 ods. 1 a 3 zákona č. 180/1995 Z. z. v znení neskorších predpisov.*

*11) § 34 ods. 4 písm. a) zákona č. 330/1991 Zb. v znení neskorších predpisov.*

*12) Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov..*

*13)Zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.*

*14) § 1 ods. 3 písm. b) zákona č. 175/1999 Z. z.*

*15) § 2 ods. 4 a § 12 ods. 4 zákona č. 330/1991 Zb. v znení neskorších predpisov.*

*16) Zákon č. 71/1967 Zb. o správnom konaní (správny poriadok) v znení neskorších predpisov.*

*17) § 140 Občianskeho zákonníka.*

*§ 8 zákona č. 97/2013 Z. z. o pozemkových spoločenstvách v znení zákona č. 110/2018 Z. z.*

*18) Napríklad § 23 zákona č. 49/2002 Z. z. o ochrane pamiatkového fondu v znení zákona č.104/2014 Z. z., § 63 zákona č. 543/2002 Z. z. v znení zákona č. 506/2013 Z. z.*

*19) § 6a zákona č. 297/2008 Z. z. o ochrane pred legalizáciou príjmov z trestnej činnosti a ochrane pred financovaním terorizmu a o zmene a doplnení niektorých zákonov.*

1. V § 7 sa za odsek 1 vkladá nový odsek 2, ktorý znie

„(2) Nadobúdať poľnohospodársky pozemok do vlastníctva nemôže právnická osoba, ktorej konečným užívateľom výhod19) je osoba uvedená v odseku 1.“.

Doterajší odsek 2 sa označuje ako odsek 3.

1. § 8 sa vypúšťa
2. Za § 9a sa vkladá § 9b, ktorý vrátane nadpisu znie:

„**§ 9b**

**Prechodné ustanovenie k úpravám účinným od 1. júna 2022**

Ustanovenia tohto zákona v znení účinnom od 1. júna 2022 sa nevzťahujú na zmluvy o prevode vlastníctva poľnohospodárskeho pozemku predložené v konaní o povolení vkladu do 31. mája 2022 “.

Tento zákon nadobúda účinnosť 1. júna 2022.

prezidentka Slovenskej republiky

predseda Národnej rady Slovenskej republiky

 predseda vlády Slovenskej republiky